google/wiki40b huggingface dataset:
Harding Verft

Historie

Harding Verft er basert på tidligere Skaalurens Skibsbyggeri som ble etablert i 1855, men gikk konkurs i 1988 for deretter å starte opp på nytt tidlig på 1990-tallet som Harding Verft.
Kværner Fjellstrand overtok Harding Verft i 1996 og drev det frem til 2005, da det ble lagt ned. I denne perioden bygget det i hovedsak overbygg/styrehus til katamaraner bygget ved Fjellstrand. Verftet under denne tiden het Rosendal Verft A/S.
Asialekene 2002

Asialekene 2002 var de fjortende Asialekene, de ble arrangert i Busan i Sør-Korea i perioden 2. til 16. oktober 2002. Det var over 7 700 utøvere fra 44 nasjoner som deltok i trettiåtte sporter. Kina ble beste nasjon med 150 gullmedaljer foran Sør-Korea med 96.
Gjerpenkollen Hoppklubb

Gjerpenkollen Hoppklubb er et idrettslag i Drammen som ble etablert i 2009.
Klubben har Gjerpenkollen hoppanlegg som sin hjemmebakke.
Bigfoot

Bigfoot (sasquatch, storfot) er navnet på et dyr det påstås skal leve i Nord-Amerika, hovedsakelig på vestkysten av USA og Canada. Dette er en av de mer kjente eksemplene innen kryptozoologi, et felt som de fleste fagfolk forkaster som pseudovitenskap ettersom hele fagfeltet er basert på tvilsomme øyenvitner og mangel på gode fysiske bevis. De fleste fagfolk ser på bigfoot-legenden som folklore og en spøk, men det finnes fagfolk som tror historien kan være sann.

Beskrivelse

Ifølge de fleste som hevder at de har sett en bigfoot, så beskriver de den som et 2 – 3 meter høyt apeliknende vesen med veldig store føtter – derav navnet. Den skal være dekket med mørkebrun eller mørkerød pels, og hodet er direkte på skuldrene – ingen synlig hals eller hake.
Kryptozoologisten John Willison Green påstår at bigfoot er et fenomen som finnes overalt i verden.
Aegus (s.str.) ingae

Utseende

En nokså liten (ca. 20 millimeter), avlang, noe flat, halvblankt svart hjortebille. Hannen har stort, bredt hode og store, brede, sigdformede kjever. Disse er nokså lange og har vanligvis en innoverrettet, butt, bred tann nær roten. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er jevnt, fint og ganske tett punktert, bredt U-formet innskåret foran. Pronotum er avrundet rektangulært, mye bredere enn langt, noe matt, nokså jevnt punktert, med en bred, grunn midtfure. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten. Beina er mørkbrune. Hunnen er mindre enn hannen uten forstørret hode og kjever, hode og pronotum er tett og grovt punktert og nokså matt.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt på Sulawesi.
The Amityville Horror

Handling

Ekteparet George og Kathy Lutz flytter inn med sine tre barn i hva de tror er drømmehuset. Tidigere bodde det en familie der sønnen, Ronald DeFeo, myrdet sine foreldre og søsken. Han påsto etterpå at han hørte stemmer som sa til ham at han skulle myrde. Det drøyer ikke lenge før også den nye familien får høre stemmer og begynner ane at det spøker i huset.
Higher Walton FC

Higher Walton Football Club var en fotballklubb i England. Klubben ble stiftet i 1887, og ble lagt ned i 1893.
Higher Walton var en av stifterne av Lancashire League, og vant turneringen i ligaens første sesong i 1889/1890.
Satoru Yamagishi

Japans herrelandslag

Satoru Yamagishi spilte elleve landskamper for Japans herrelandslag.
Prakasam (distrikt)

Demografi

Ved folketellingen i 2011 var det 3 392 764 innbyggere i distriktet, mot 3 059 423 i 2001. Den urbane befolkningen utgjør 19,52 % av befolkningen.
Barn i alderen 0 til 6 år utgjorde 10,62 % i 2011 mot 12,73 % i 2001. Antallet jenter i den alderen per tusen gutter er 932 i 2011 mot 955 i 2001.
Rustdvergmåler

Utseende

En liten (vingespenn 20 – 23 mm), slank, gråaktig måler, likevel en av den største dvergmålerne (Eupithecia spp.). Den kjennes vanligvis lett på den store, rustbrune flekken i forvingen. Forvingen er lyst grå med en oval, svart flekk i midten. Langs ytterkanten er det en mindre tydelig, ofte oppbrutt, bølgete, hvit tverrstripe. Midt i vingen er det en lyst rustbrun flekk som varierer sterkt i størrelse. Noen ganger er den ganske liten, men ofte dekker den det meste av vingeflaten. Bakvingen er lysgrå. Larven er lyst gråbrun, med spredte, små, hvite vorter over hele kroppen og en rekke av pileformede, mørkbrune flekker langs ryggen.

Levevis

Larven lever på blomster av planter i kurvplantefamilien (Asteraceae), mest på ryllik (Achillea millefolia) og nyseryllik (Achillea ptarmica), men også på reinfann (Tanacetum vulgare) og burot (Artemisia vulgaris). De voksne målerne flyr om natten i juli – august, og kommer gjerne til lys.

Utbredelse

Arten finnes i hele Europa og også i Nord-Afrika og Nord-Asia. I Norge forekommer den på østlandet, vestover langs kysten til Hordaland, og er også funnet i Møre og Romsdal.
Svelvik Cementfabrik

A/S Svelvik Cementvarefabrik ble grunnlagt i 1918 på de store forekomstene av sand i sandmorenene i Svelvik. Allerede ved århundreskiftet begynte en betydelig utskipning av sand og singel fra Svelvik, som ble kjent for å holde god kvalitet. På 1920-tallet besto produksjonen vesentlig av kloakkrør, monierrør, kloakkummer, takstein og bygningsstein.
Harald Grundström

Liv og virke

Grundström jobbet som prest i Jokkmokk fra 1915 til 1952, og kom i denne perioden i tett kontakt med lulesamisk. Han samlet språket, og gav ut det store verket Lulelapsk ordbok som kom ut i 13 bind mellom 1946 og 1954. 
Ordbokarbeidet bygget på tidligere notater av Wiklund og Björn Collinder. I tillegg til ordboken gav han ut en rekke skrifter og artikler om samisk kultur og kulturhistorie, tidsregning, stedsnavn og andre enmer, med titler som «Sägner och folktro bland lappar och nybyggare i Jokkmokk» (1924), «Tro och övertro bland lapparna» (1942) og «Modern och barnet i lapsk folktro» (1955). Han utga også joikenedtegnelsene Lapska sånger (1958) og livshistorien til Anta Pirak (1873-1951), Jåhttee saamee viessoom. Boken kom ut på svensk i 1933 med tittelen En nomad och hans liv og på lulesamisk i 1937. Grundström utga også Lars Levi Læstadius' manuskript fra 1840-årene Fragmenter i Lappska Mythologien (1959). 
Grundström oversatte over 140 salmer til samisk, og utga et lite hefte med lulesamiske salmer. Han ledet inntil sin død arbeidet med en ny samisk salmebok. Han er representert i Salmer 1997 med en salme han har oversatt til samisk.  Og i Norsk salmebok 2013 med fem oversettelser.
Han ble æresdoktor ved Universitetet i Uppsala 1944, og var medlem av VHAA fra 1947.
NFC East

Historie

NFC har en lang historie med å være geografisk ukorrekt. Etter sammenslåingen av AFL og NFL i 1970 forble Cowboys og St. Louis Cardinals i divisjonen frem til 2002, til tross for at de lå et stykke vest for resten av lagene i conferencen.
I begynnelsen var Cowboys bare øst for to NFC-lag som lå utenfor divisjonen (Rams og 49ers i NFC West), mens Cardinals var øst for ett lag til (Vikings fra NFC Central). Tampa Bay Buccaneers ble med i Central som et nytt lag i 1976; de ligger øst for Dallas og St. Louis. Cardinals flyttet til Phoenix i forkant av 1988-sesongen men forble i divisjonen, som gjorde at de lå vest for alle andre lag i NFC utenom Rams og 49ers. Rams flyttet fra Los Angeles til St. Louis i 1995 og for ble i West, mens Carolina Panthers ble med i West som et nytt lag samme sesong; dette gjorde at Cardinals og Cowboys lå vest for alle andre lag i conferencen utenom 49ers mellom 1995 og 2001.

Generell informasjon

Lagene i NFC East har kombinert vært de mest vellykkede i NFL siden sammenslåingen i 1970 med 21 NFC Championships og 13 Super Bowls, høyere enn noen annen divisjon i NFL. Flere store rivaliseringer kan finnes i divisjonen, som Rivaliseringen mellom Cowboys og Redskins og mellom Eagles og Giants. Siden divisjonens lag er i noen av USAs største mediamarkeder (New York #1, Philadelphia #4, Dallas-Fort Worth #5 og Washington #6) får divisjonen mye dekning i riksdekkende sportsmedier. Tidlig på 90-tallet sikret divisjonen fire Super Bowl på rad, hvor alle kampene var mot Buffalo Bills, da Giants og Redskins vant to Super Bowl, haneholdsvis XXV og XXVI; Cowboys vant to ganger etterpå i Super Bowl XXVII og XXVIII. De samme tre lagene vant syv av ti Super Bowls fra 1986-87 til 1995-96 (49ers vant de tre andre i samme perioden).
Philadelphia Eagles er det eneste laget i NFL som spiller i byen i lagets navn, Philadelphia. De tre andre lagene spiller i forsteder av storbyene de er oppkalt etter. Dallas Cowboys spiller i Arlington, Washington Redskins spiller i Landover og New York Giants spiller i East Rutherford, hvor de deler MetLife Stadium med New York Jets.
NFC East kan også kalles for den mest verdifulle divisjonen i NFL. Alle fire lagene er blant de ti mest verdifulle franchisene i NFL (Cowboys #1; Giants #3;  Redskins #4; Eagles #10). Den neste divisjonen i verdi er AFC North, som har Cincinnati Bengals som #26. Eagles er det nyligste laget til å vinne et Super Bowl etter å ha slått Patriots 41–33 i Super Bowl LII.
Judo under Middelhavslekene 1987

Judo under Middelhavslekene 1987. Judo var en av flere sporter under de tiende middelhavslekene som ble arrangert i Latakia i Syria i perioden 11. til 25. september 1987. Det var femte gangen som judo var med på programmet under Middelhavslekene.Det ble konkurrert i åtte klasser, kun for menn. Alle tapende semifinalister fikk bronsemedaljer. Frankrike ble beste nasjon med fire gullmedaljer foran Egypt med to.
Per Morten Haugen

Administrasjonskarriere

Etter endt karriere som spiller var Per Morten Haugen sportslig leder i Fredrikstad FK før han tok over som hovedtrener for Moss i oktober 2008. Det skulle vise seg å bli en dårlig avtale for begge parter. Grunnet sportslig katastrofe og stort press fra supporterne, trakk han seg som hovedtrener på høstparten 2010 – og trådte inn i stillingen som sportslig leder. Haugen ansatte tidligere keepertrener Erik Holtan som hovedtrener ut sesongen, som endte med nedrykk til andredivisjon. Holtan annonserte at han ikke ble med laget ned i andredivisjon, og Per Morten Haugen brukte den siste tiden av sitt tid i Moss til å få Tor Thodesen som klubbens nye hovedtrener, før han avsluttet arbeidsforholdet med klubben 1. desember 2010.
Mingshan (Ya'an)

Mingshan (kinesisk: 名山县; pinyin: Míngshān Xiàn) er et fylke i provinsen Sichuan i Folkerepublikken Kina. Det er understilt byprefekturet Ya'an.
Befolkningen var i 1999 på 258.470.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Don't Call Me Mama Anymore

Don't Call Me Mama Anymore er et musikkalbum med Cass Elliot, utgitt i september 1973.
Eriulis

Utseende

En middelsstor, blank, mørkbrun til svart gullbasse. Pronotum er svært tett og kraftig punktert. Dekkvingene er litt ruglete, med uregelmessige punktrader.

Levevis

Larvene lever i jorden.

Utbredelse

Arten er utbredt i Vest-Afrika (Guinea, Kamerun).
Ni liv (bok)

Film

Romanen ble filmatisert av regissøren Arne Skouen i 1957. Jack Fjeldstad spilte rollen som Jan Baalsrud. Filmen regnes blant tidenes største norske filmer.
En nyinnspilling av Harald Zwart ble lansert i 2017. Denne heter Den tolvte mann og avviker en del fra den første filmatiseringen.
Countryrock

Countryrock er en musikksjanger av populærmusikk som er dannet av en blanding av country og rock. Den ble utviklet av rockemusikere som begynte å spille inn en form for country på slutten av 1960-tallet og begynnelsen av 1970-tallet. Disse musikerne spilte inn rockeplater med countrytemaer, vokalstil og ekstra instrumenter, vanligvis pedal steelgitar. Countryrock begynte med  Bob Dylan og The Byrds, og nådde sin største popularitet på 1970-tallet med musikere og sangere som Emmylou Harris, Eagles, Linda Ronstadt, Michael Nesmith, Poco og Pure Prairie League. Countryrock har også påvirket musikere i andre sjangre, inkludert The Band, Grateful Dead, Creedence Clearwater Revival, The Rolling Stones, og George Harrisons soloutgivelser. Den spilte også en andel i utviklingen av sørstatsrock.

Karaktertrekk

Rock and roll har ofte blitt forstått som en kombinasjon av rhythm and blues og countrymusikk, en sammensmeltning som ble særlig åpenbar med rockabilly på 1950-tallet, og det har vært krysspollinering gjennom hele historien til begge sjangre. Imidlertid har betegnelsen countryrock generelt vært benyttet for å referere til bølgen av rockemusikere på slutten av 1960-tallet og tidlig på 1970-tallet som begynte å spille inn plater som benyttet countrytema, vokalstiler og ekstra instrumenter, hovedsakelig pedal steelgitar. 
Bob Dylans åpenbare countryinspirerte album John Wesley Harding (1967) og Nashville Skyline (1969) var en reise tilbake til røttene og forstått som å utvikle sjangeren countryfolk, en vei som ble fulgt av en rekke musikere, hovedsakelig musikere som spilte akustiske folkemusikk. Dylans ledelse ble også fulgt av The Byrds, som slo seg sammen med Gram Parsons i 1968. Parsons blandet country direkte med rock, blues og folkemusikk for å skape hva han forsøksvis kalte «kosmisk amerikansk musikk». Tidligere det samme året hadde Parsons utgitt albumet Safe at Home, skjønt det meste av innspillingen hadde skjedd tidlige på midten av 1967 sammen med International Submarine Band, som gjorde omfattende bruk av pedal steelgitar. Dette albumet har blitt forstått som det første virkelige countryrock-album. Resultatet av Parsons’ kortvarige tid med The Byrds var albumet Sweetheart of the Rodeo (1968), som generelt er betraktet som et av fineste og mest innflytelsesrike innspillinger i sin sjanger. I henhold til John Einarson, «Fra et mangfold av perspektiver og motivasjoner, disse musikerne spilte enten med en rock and roll-holdning, eller la en countryfølelse til rock, eller folk, eller bluegrass, det var ingen formel.»
Countryrocken har også inspirert mange senere artister både innenfor rock og alternativ country, i Norge av eksempelvis Hellbillies.
Percival Lowell

Biografi

Lowell vokste opp i en rik familie i Boston, Massachusetts, og studerte ved Harvard University. Lowell reiste mye i Øst-Asia og skrev blant annet bøker om japansk fremtoning og religion. I 1894 etablerte han Lowell Observatory, som i 1930 oppdaget dvergplaneten Pluto. Lowell døde 12. november 1916 av slag.

Astronomi

Lowell brukte mye tid på å studere Mars, og skrev tre bøker om planeten, blant annet «Mars and Its Canals» fra 1906. Lowell kartla en rekke linjer han mente måtte være kanaler, og hevdet at disse var laget av intelligente marsboere for å frakte vann fra polene mot ekvator. Denne ideen ble godt mottatt av folket, men ikke av andre astronomer, og Lowells anseelse falt. I 1909 ble Mount Wilson Observatory brukt til å studere Mars, og viste at kanalene var geologiske formasjoner og ikke utgravde kanaler.
Lowell tegnet også kart over Venus, og brukte mye tid på å lete etter planet-X, en ukjent planet som var antatt å ligge utenfor Neptun. Etter hans død ble Pluto oppdaget, og Lowells monogram ble Plutos astronomiske symbol selv om hans teorier om planet-X viste seg å være uriktige.
Lowells kanaler på Mars, kart over Venus og planet-X var alle basert på pareidoli eller feiltolkninger, men Lowell ble en inspirator både for populærvitenskap og science-fiction forfattere.
Gladiators MC

Gladiators MC er en norsk motorsykkelklubb, først etablert på begynnelsen av 1990-tallet.
Flere av medlemmene var med å etablert Hells Angels norske avdeling i Oslo, som førte til at Gladiators opphørte. Ble startet opp på nytt i 2011 i Oslo, og har flere avdelinger (chapters) i tillegg til hovedavdelingen. Gladiators består vesentlig av tidligere medlemmer av Hells Angels, Outlaws og Bandidos.

Kriminalitet

Klubben står på Kripos liste over norske kriminelle motorsykkelklubber, og betegnes av dem som en 1 %-klubb. 30. desember 2011 ble det utført attentat mot presidenten i klubben, Frode Vinjarengen Smestad, som ble skutt i ryggen. Han hevdet at attentatet var MC-relatert. Under en razzia mot Bodø-avdelingen i november 2012 ble det beslaglagt narkotika og brukerutstyr, og fire personer ble anholdt.
Partisjon (mengdelære)

En partisjon av en mengde M er i matematikk en oppdeling av mengden i ikke-tomme, disjunkte delmengder, slik at unionen av undermengdene er lik M. Ethvert element i M er dermed inneholdt i én og kun én av delmengdene. Delmengdene blir gjerne kalt blokker, deler eller celler.
Til enhver partisjon svarer det en ekvivalensrelasjon, og alle elementene i en og samme celle kan kalles ekvivalente.
Partisjoner spiller en viktig rolle i integralteori.
Albert Åberg

Albert Åberg (på svensk Alfons Åberg) er en litterær figur og hovedperson i en serie barnebøker av den svenske forfatteren Gunilla Bergström. 
Albert er en liten, ganske vanlig gutt, som bor sammen med pappaen sin. Albert har en oppdiktet venn som heter Skybert, som bare Albert kan se.
Den første boken om Albert Åberg, God natt, Albert Åberg, ble utgitt i Sverige i 1972. Det finnes 26 bøker om Albert Åberg, og de er oversatt til 29 ulike språk.
På engelsk heter han «Alfie Atkins», på tysk «Willi Wiberg», på islandsk «Einar Askell» og på walisisk «Ifan Bifan». Bøkene er oversatt til norsk av Tor Åge Bringsværd.
Albert Åberg er også adapert til tegnefilmserier for TV, samt en helaftens tegnefilm for kino ved navn Hokus pokus Albert Åberg.
I 1992 stiftet Rabén & Sjögren, det svenske forlaget som utgir bøkene om Alfons Åberg, barnekulturprisen Alfons-Bokalen.
Albert Åberg, nå voksen, er også hovedpersonen i Johan Harstads bok "Hässelby" fra 2007.

Norge

Den første boka ble utgitt i 1976 («Heng i, Albert Åberg») og TV-serien gikk første gang høsten 1980.
Lothar König

Bakgrunn

König var sønn av en kjøpmannsfamilie. Han gikk fra 1915 til 1924 Friedrich-Eugen-Oberrealschule i Stuttgart. I 1919 sluttet han seg til den katolske ungdomsbevegelse Bund Neudeutschland, og ble «gaugraf» i den. Under sommersemesteret 1924 studerte han filosofi ved Ludwig-Maximilians-Universität (LMU) i München.

Jesuitt

König inntrådte i 1924 i jesuittordenen. Etter novisiatet i Tisis i Vorarlberg studerte han fra 1926 til 1929 filosofi ved Berchmanskolleg i Pullach, og fra 1929 til 1933 naturvitenskapern ved Ludwigs-Maximilians-Universität München. Under teologistudiet (1934–1938) i nederlandske Valkenburg og ved Philosophisch-Theologische Hochschule Sankt Georgen i Frankfurt am Main promoverte han i filosofi ved LMU. 
I 1936 ble han presteviet. Fra 1939 var han professor i kosmologi ved Berchmanskolleg. Han engasjerte seg i motstanden mot nasjonalsosialismen. Etter attentatet den 20. juli 1944 fikk han beskjed om at hans faste samtalekontakt i Kreisauer Kreis, Peter Graf Yorck von Wartenburg, var blitt arrestert i samband med det mislykkede kuppet mot Hitler. Mot slutten av september 1944 ble han etterlyst av kriminalpolitiet. Etter at også Augustin Rösch var blitt arrestert av Gestapo klarte han å flykte i siste øyeblikk. Han oppholdt seg lang tid i kullkjelleren under Berchmanskolleg, helt frem til han ble befridd 1. mai 1945. 
Under den tiden han lå i skjul, ble han alvorlig syk, men kunne ikke oppsøke legehjelp. Han døde som følge av sykdommen i 1946.

Detaljer om motstanden mot nasjonalsosialismen

König arbeidet i Ausschuss für Ordensangelegenheiten fra det ble grunnlagt i 1941, sammen med prestene Odilo Braun OP, Augustin Rösch SJ, Laurentius Siemer OP, legmannsrepresentanten juristen Georg Angermaier og med enkelte medlemmer av Fuldaer Bischofskonferenz som Konrad Graf von Preysing og Johann Baptist Dietz. Gruppen var blitt organisert som reaksjon mot den nasjonalsosialistiske Klostersturm. Her var han kurer og forbindelsesmann for blant annet erkebiskop Conrad Gröber av Freiburg im Breisgau og biskop Preysing av Berlin overfor likesinnede i samband med de nasjonalsosialistiske overgrep mot kirken og dens ordener.
I Kreisauer Kreis samarbeidet han på vegne av sin ordensprovinial Augustin Rösch SJ, her kunne han utnytte sine kontakter og de reiser han hadde i andre tjenesteoppdrag. Kretsens virke var rotfestet både i den tyske romantikk og den tyske idealistiske tradisjon og i den katolske lære om naturretten.
Kallesignal

Kallesignal er et kjennetegn som identifiserer utsenderen av en radiosending. Det kan bestå av et navn (for eksempel «Lillesand Radio») eller en bokstavkombinasjon (for eksempel «LAA») enten sendt på telefoni (opplest ved hjelp av stemmen), eventuelt med det internasjonale fonetiske alfabet eller sendt på telegrafi ved hjelp av morsealfabetet.
En radiostasjons oppkall til en annen spesiell radiostasjon består av den andre stasjonen sitt kallesignal fulgt av eget kallesignal. På amatørbåndene er «CQ» oppkall til alle som mottar kallingen. «Mayday» eller «SOS» er nødkalling til alle som mottar sendingen.
Et kallesignal kan identifisere for eksempel en amatørradiostasjon, lokalradiostasjon, kringkastingsstasjon, kystradiostasjon, skipsradiostasjon, luftfartøy, flygekontrollenhet, satellittradiostasjon, politipatrulje, ambulanse, brannbil eller sentral for politi, brannvesen eller ambulanse.
En radiostasjon kan for identifikasjon bruke et kallesignal i den internasjonale kallesignallisten utarbeidet av FNs organer. I Norge brukes dette av mange sivile radiostasjoner, men ikke av kringkastingen som kun bruker det ordinære navnet på kanalen, f.eks. «NRK kanal 1».
Militære stasjoner i NATO-land bruker enten kallesignal i den internasjonale kallesignallisten eller egne taktiske kallesignaler som kan være vanskelige å identifisere av ukjente og som daglig endres.
Fly kan bruke registreringsbokstavene eller forkortelse som kallesignal. LN-ABC kan forkortes til LBC og kalles med «lima bravo charlie». Rutefly bruker vanligvis rutenummeret som kallesignal. SAS-Norge sin rute SK 123 kalles med «Scanor123» mens Norwegians rute DY456 kalles med «Norshuttle 456». En luftambulanse kan kalles med «Helidoc 03».
Identifikasjon kan også gjøres digitalt på kringkastingsmottakere i f.eks. FM-båndet, slik at man på en liten skjerm kan avlese navnet på stasjonen.
Esher

Beskrivelse

Esher lå innenfor den angelsaksiske føydale inndelingen av Elmbridge hundred.
Esher nevnes skriftlig første gang i Domesday Book i 1086 som Aissela og Aissele, og eiendomsforholdene beskrives detaljert.
Byen vokste etter at det ble stoppested for skyssvogntrafikken på vegen mellom London og Portsmouth som senere ble omdannet til en A3-motorveg på midten av 1970-tallet. På 1500-tallet hadde kong Henrik VIII av England området som et kongelig jaktområde og det gjorde byen velstående. Clive av India bygde herskapsboligen Claremont, og denne ble senere en kongelig bolig som ble brukt av dronning Victoria av Storbritannia. Prins Leopold av Sachsen-Coburg levde her inntil han ble konge av Belgia. Dronning Victoria lånte ut huset til den franske eksilkongen Ludvig Filip av Frankrike og dennes hustru Marie-Amelie etter den franske revolusjonen av 1848.
George Harrison fra The Beatles hadde hus her som han kalte for «Kinfauns» i løpet av 1960-tallet. De andre Beatles-medlemmene var ofte på besøk i Harrisons hjem og hans primitive hjemmestudio.
Sandown Park-racerbane ligger i byen i nærheten av stasjonen (Waterloo via Weybridge). Byen er i dag primært en soveby for beboere og pendlere som har sitt arbeid i London.
Den engelske komikergruppen Monty Python har flere referanser til byen.